— 37 — 



dighed, ikke i Øjeblikket at kunne foretage sig noget i denne Sag og kunde 

 kun henvise til en eventuel Naturfredningslov. 



Ifølge »Bekendtgørelser for Søfarende« er Fyret nu opført og tændt, 

 men da det angives, at nogle Træer, indenfor visse Synsvinkler dækker 

 for Fyret, maa det antages, at nogle af de Træer, som Fyrvæsenet vilde 

 have fjernet, og som var Aarsag til, at Bevægelsen rejstes, er bleven bibe- 

 holdt. 



I Tilslutning til denne Beretning bør det nævnes, at »Lov om Natur- 

 fredning« er vedtaget af begge Tingene og stadfæstet af Kongen. Den 

 træder i Kraft 1. Juli 1917. 



Botanisk Rejsefond. 



Der har i 1916 været en Renteindtægt af 403 Kr. 13 Øre. Grunden 

 til, at dette Beløb er mindre end sædvanlig, er den, at der paa Grund af 

 Krigsforholdene ikke er hævet Renter af de russiske Jernbaneobligationer. 

 I Aarsbidrag er indkommet 76 Kr. fra 8 Medlemmer. I Rejseunderstøt- 

 telser er der uddelt 265 Kr., nemlig 45 Kr. til Kommunelærer J. Gandrup 

 til Undersøgelse af Romsø, 60 Kr. til Mag. sc. J. Grøntved til Undersøgelser 

 i Varde-Ribe-Bramminge-Egnen, 100 Kr. til Mag. sc. Carsten Olsen til 

 Vegetationsstudier paa Lolland-Falster og Jylland, 60 Kr. til Lærer P. M. 

 Pedersen, Vallø, til Undersøgelser i Egnen Nord for Mariager Fjord 

 (Distrikt 11). Der uddeles i 1917 375 Kr. i Rejseunderstøttelser. 



Prisopgave. 



Det kongelige Danske Videnskabernes Selskab har af det Classenske 

 Legat udsat en Pris paa 800 Kr. for Besvarelsen af følgende Opgave: 

 Vore Ukrudtsplanters, særlig Agerukrudtets Indvandringshistorie 

 ønskes oplyst, navnlig ved Hjælp af palæontologiske og historiske 

 Data, samt ved Studiet af disse Planters Vandringsmander, Van- 

 dringsveje, nuværende Udbredelse og deres Forekomstmaade. 



Indleveringsfrist indtil 31. Oktober 1918. 



Personalia. 



Cand. mag. Ernst Gram har for 1916 — 17 faaet The American- 

 Scandinavian Foundation's Stipendium til plantepatho logiske Studier ved 

 Universiteter og andre Institutioner i De Forenede Stater. 



Frøken Jenny Hempel har erhvervet den filosofiske Doktorgrad 

 ved sin Afhandling, Bidrag til Kundskaben om Succulenternes Fysiologi, 

 som hun forsvarede d. 5. Juli 1916. D. 31. Marts 1917 indgik hun Ægte- 

 skab med Amanuensis Munt he i Christiania. 



Chr. Grønlund og Hustrus Legat er i December Termin 1916 blevet 

 tildelt Mag. sc. Carsten Olsen. 



